Styrelsesrådet

Protokollat af beslutningen truffet på årsmødet den 4. juni 2002

Kapitalforhøjelse

(2002/C 186/09)

STYRELSESRÅDET HAR -

under henvisning til den seneste udvikling i bankens aktivitet og udsigterne for dens långivning, herunder især finansieringsbehovet i forbindelse med forberedelsen af landene i Central- og Østeuropa samt Malta og Cypern til tiltrædelsen, finansieringen af andre prioriterede områder, de nye opgaver - såsom fremme af en videnbaseret økonomi - som banken har påtaget sig og måtte blive opfordret til at påtage sig, og bankens generelle politiske målsætning;

under henvisning til vedtægternes artikel 4, stk. 3, og artikel 5, stk. 2,

under henvisning til de generelle principper, der er fælles for medlemsstaternes lovgivning,

under henvisning til Bankens opgaver ifølge artikel 267 i traktaten om oprettelse af Det Europæiske Fællesskab,

under henvisning til bestyrelsens drøftelser af bankens behov for kapital og egenkapital samt af målet om at maksimere bankens forretningers merværdiskabelse gennem dels fastlæggelse af klare kriterier derfor, dels reduktion af bankens samlede långivning til større virksomheder med let adgang til kapitalmarkederne, hvorved denne reduktion ikke skal gælde for långivningen til sådanne virksomheder i udviklingsområder. I forventning om udvidelsen vil styrelsesrådet på ny overveje sin holdning til långivning til større virksomheder i de nye medlemsstater,

under henvisning til bestyrelsens drøftelser af bankens behov for kapital og egenkapital samt til dens konklusioner på mødet den 30. april 2002, nemlig at Bankens tegnede kapital bør forhøjes til 150 mia. EUR, at den indbetalte del af forhøjelsen bør fastsættes til 5 %, som Banken afholder af den supplerende reserve, og at det absolut vigtigste mål må være gradvis at bringe den vedtægtsmæssige reservefond op på det ifølge vedtægterne tilstræbte omfang på 10 % af den tegnede kapital -

MED ENSTEMMIGHED TRUFFET FØLGENDE BESLUTNING PÅ ÅRSMØDET DEN 4. JUNI 2002:

1. Bankens kapital forhøjes således:

1.1. Den af medlemsstaterne tegnede kapital forhøjes fra den 1. januar 2003 med 50 % fra 100000 mio. EUR til 150000 mio. EUR med følgende fordeling (EUR):

>TABELPOSITION>

1.2. Af bankens supplerende reserve betragtes 3717059887 EUR som frie reserver.

1.3. Af de frie reserver konverteres 1500000000 EUR til fuldt indbetalt kapital gennem overførsel fra bankens supplerende reserve til dens kapital.

1.4. Med virkning fra den 1. januar 2003 udgør denne kapital en integrerende del af den tegnede og indbetalte kapital, således at bankens indbetalte kapital forhøjes fra 6000 mio. til 7500 mio. EUR.

1.5. Af de frie reserver overføres de resterende 2217059887 EUR til den vedtægtsmæssige reservefond.

ENDVIDERE HAR STYRELSESRÅDET -

under henvisning til, at bankens regningsenhed ifølge vedtægternes artikel 4, stk. 1, andet afsnit, er euroen, der er vedtaget som den fælles valuta for de medlemsstater, der deltager i tredje fase af Den Økonomiske og Monetære Union -

TRUFFET FØLGENDE BESLUTNING:

2. Bankens vedtægter ændres således:

2.1. Fra den 1. januar 2003 får vedtægternes artikel 4, stk. 1, første afsnit, følgende ordlyd: "Banken tildeles en kapital på et hundrede og halvtreds milliarder euro (150000000000 EUR), tegnet af medlemsstaterne med følgende beløb:

>TABELPOSITION>"

2.2. Fra den 1. januar 2003 får vedtægternes artikel 5, stk. 1, følgende ordlyd: "Medlemsstaterne indbetaler den tegnede kapital med 5 % i gennemsnit af de i artikel 4, stk. 1, anførte beløb."

3. Denne beslutning offentliggøres i De Europæiske Fællesskabers Tidende.

B. Bendtsen

Formand

F. A. W. Carpenter

Sekretær